ব্রিটিশ ভারতীয়
ব্রিটিশ ভারতীয়রা হল যুক্তরাজ্যের (ইউকে) নাগরিক, যাদের পূর্বপুরুষের ভারত থেকে যুক্তরাজ্যে এসেছিল। এদের মধ্যে যুক্তরাজ্যে জন্মগ্রহণকারী ভারতীয় বংশোদ্ভূত ব্যক্তিগণ এবং সেইসঙ্গে যুক্তরাজ্যে অভিবাসী হওয়া ভারতীয়রা অন্তর্ভুক্ত রয়েছে। বর্তমানে, ভারতীয় জনগোষ্ঠী যুক্তরাজ্যে প্রায় ১৪ লাখ লোক নিয়ে গঠিত, যা তাদের দেশের একক বৃহত্তম দৃশ্যমান জাতিগত সংখ্যালঘু জনসংখ্যাতে পরিণত করেছে। তারা ব্রিটিশ এশীয়দের বৃহত্তম উপগোষ্ঠী তৈরি করে এবং প্রধানত ভারতীয়–ব্রিটিশ সম্পর্কের কারণে ভারতীয় প্রবাসীদের মধ্যে সবচেয়ে বড় ভারতীয় সম্প্রদায়গুলির মধ্যে একটি (ভারত ব্রিটিশ সাম্রাজ্যের অংশ ছিল এবং এখনও কমনওয়েলথ অব নেশনস-এর অংশ হিসাবে ঐতিহাসিক সংযোগগুলি সহ)। মার্কিন যুক্তরাষ্ট্র, সৌদি আরব, সংযুক্ত আরব আমিরাত, মালয়েশিয়া ও নেপালের ভারতীয় সম্প্রদায়ের পিছনে ব্রিটিশ ভারতীয় সম্প্রদায়টি হল ভারতীয় প্রবাসীদের মধ্যে ষষ্ঠ বৃহত্তম ভারতীয় সম্প্রদায়। ব্রিটিশ ভারতীয়দের অধিকাংশই পাঞ্জাবি, গুজরাটি, বাঙালি ও মালয়ালি বংশোদ্ভূত, ছোট আকারে তামিল, তেলেগু, কোঙ্কানি ও মারাঠি সম্প্রদায় রয়েছে।